CELEX: 62010CN0057
Language: ro
Date: 2010-01-28 00:00:00
Title: Cauza C-57/10: Cerere de pronunțare a unei hotărâri preliminare introdusă de Raad van State (Belgia) la 28 ianuarie 2010 — Vlaamse Dierenartsenvereniging VZW/Belgische Staat

17.4.2010   
            
            
               RO
            
            
               Jurnalul Oficial al Uniunii Europene
            
            
               C 100/25
            
         Cerere de pronunțare a unei hotărâri preliminare introdusă de Raad van State (Belgia) la 28 ianuarie 2010 — Vlaamse Dierenartsenvereniging VZW/Belgische Staat
   (Cauza C-57/10)
   2010/C 100/38
   Limba de procedură: olandeza
   
      Instanța de trimitere
   
   Raad van State
   
      Părțile din acțiunea principală
   
   
      Reclamantă: Vlaamse Dierenartsenvereniging VZW
   
      Pârât: Belgische Staat
   
      Întrebările preliminare
   
   
               1.
            
            
               Articolul 3 litera (b), articolul 4 alineatul (2), articolul 5 și articolul 17 alineatul (2) din Regulamentul (CE) nr. 998/2003 (1) al Parlamentului European și al Consiliului din 26 mai 2003 privind cerințele de sănătate animală aplicabile circulației necomerciale a animalelor de companie și de modificare a Directivei 92/65/CEE a Consiliului, precum și articolele și anexele la Decizia 2003/803/CE (2) a Comisiei din 26 noiembrie 2003 de stabilire a pașaportului tip pentru circulația intracomunitară a câinilor, pisicilor și a dihorilor domestici se opun unui regim național care, în domeniul pașaportulul pentru pisici și dihori domestici, face trimitere la modelul și la cerințele suplimentare stabilite prin Decizia Comisiei din 26 noiembrie, menționată mai sus, însă stabilește în plus ca fiecare pașaport să conțină un număr unic compus din 13 caractere, și anume codul ISO al Belgiei „BE”, urmat de un număr de autorizare al distribuitorul compus din două cifre și de un număr succesiv compus din nouă cifre?
            
         
               2.
            
            
               Un regim național care, în domeniul pașaportul pentru pisici și dihori domestici, face trimitere la modelul și la cerințele suplimentare stabilite prin Decizia Comisiei din 26 noiembrie, menționată mai sus, însă stabilește în plus ca fiecare pașaport să conțină un număr unic compus din 13 caractere, și anume codul ISO al Belgiei „BE”, urmat de un număr de autorizare al distribuitorul compus din două cifre și de un număr succesiv compus din nouă cifre, este o reglementare tehnică în sensul articolului 1 din Directiva 98/34/CE (3) de stabilire a unei proceduri pentru furnizarea de informații în domeniul standardelor și reglementărilor tehnice care, în temeiul articolului 8 din această directivă, trebuie comunicată Comisiei Europene înaintea adoptării sale?
            
         
      (1)  JO L 146, p. 1, Ediție specială, 03/vol. 47, p. 190.
   
      (2)  JO L 313, p. 1, Ediție specială, 03/vol. 51, p. 140.
   
      (3)  JO L 294, p. 34, Ediție specială, 13/vol. 23, p. 207.